tomron87/hebrew-wikipedia-sentences-corpus huggingface dataset:
לאחר נפילת השלטון הקומוניסטי ב-1990, הונגריה ביקשה להצטרף לשורות התחרות ב-1993. אולם, עקב ריבוי המדינות שרצו ליטול חלק בתחרות נאלצה הונגריה, ביחד עם 6 מדינות נוספות, להתחרות בתחרות מקדימה בשם "העפלה למיליסטריט", בתקווה להיות אחת משלוש המדינות שתקבלנה את הניקוד הגבוה ביותר, דבר שיקנה להן כרטיס כניסה לתחרות ב-1993.
בתחרות "העפלה למילסטריט" שנערכה ב-3 באפריל 1993 בסלובניה, ליובליאנה, הגיעה הונגריה למקום ה-6 עם 44 נקודות עם השיר "Árva reggel" אשר בוצע בהונגרית על ידי אנדראה סולאק, ובכך היא נותרה אחת מ-4 המדינות שלא נטלו חלק לבסוף בתחרות ב-1993.
ב-1994, כאשר עשתה הונגריה את הופעת הבכורה בתחרות היא רשמה הישג מרשים כאשר סיימה את גמר התחרות במקום ה-4 עם 122 נקודות, שהוא, נכון ל-, הישגה הטוב ביותר של הונגריה בגמר התחרות.
אולם, ב-1996 הונגריה כשלה לעלות לתחרות משלב הסינון המקדים עקב החלטתו של איגוד השידור האירופי לסנן את המדינות שביקשו ליטול חלק בתחרות עקב ריבוי המדינות שביקשו להצטרף.
הונגריה החלה ליטול חלק בתחרות ב-1994 כאשר הזמרת פרידריקה באייר ייצגה אותה בדבלין עם השיר "?Kinek mondjam el vétkeimet" ("למי אני יכולה לספר על חטאיי?").
לאחר שהובילה במהלך רוב ההצבעה, סיימה לבסוף הונגריה במקום הרביעי, הישגה הטוב ביותר באירוויזיון.
לאירוויזיון 1995 שלחה הונגריה את השיר "Új név a régi ház falán" ("שם חדש על קיר הבית הישן"), אולם השיר קיבל רק 3 נקודות, והוא סיים במקום ה-22, מקום אחד לפני גרמניה שסיימה אחרונה.
השיר עלה מהמקום השני בשלב חצי הגמר אל הגמר, בו הוא סיים במקום ה-9 עם 128 נקודות, ההישג הטוב ביותר שלה בתחרות מאז 1994. לאירוויזיון 2008 שלחה הונגריה את הזמרת צ'זי עם השיר "Candlelight" ("אור הנר") איתו היא הגיעה למקום האחרון בשלב חצי הגמר.
באירוויזיון 2009 שוב כשלה הונגריה להעפיל לשלב הגמר כאשר הזמר זולי אדוק הופיע במוסקבה עם השיר "Dance with Me" ("רקדי איתי") איתו הוא הגיע למקום ה-15 בשלב חצי הגמר.
ב-22 באוקטובר 2009 אישרה רשת השידור ההונגרית, MTV, את פרישתה מאירוויזיון 2010 עקב הגבלות כלכליות שמונעות ממנה לשלוח נציגות לתחרות שנערכה בבארום.
לעומת זאת, רשת שידור מתחרה בהונגריה, Duna TV, שידרה את שני חצאי הגמר ואת הגמר של אירוויזיון 2010 ואף הגישה בקשת הצטרפות לאיגוד השידור האירופאי, וזאת על-מנת שהיא תוכל לשלוח נציגות לאירוויזיון 2011 שנערך בדיסלדורף.
ב-27 בדצמבר 2010 הודיעה הונגריה על חזרתה לאירוויזיון 2011 שייערך בגרמניה.
לקראת אירוויזיון 2020 וכן לקראת אירוויזיון 2021 הודיעה רשות השידור DUNA TV כי לא תיטול חלק בתחרות.
לאחר כמה שעות הורידה רשת הטלוויזיה את הדף מאתרם הרשמי בבקשת איגוד השידור האירופי.
השירים שייצגו את הונגריה באירוויזיון
הונג קונג השתתפה לראשונה ב בהיידלברג (1972) ומאז משתתפת במשחקים דרך קבע.
במשחקי החורף לא נטלה הונג קונג חלק מעולם.
המשלחת הראשונה אותה שלחה הונג קונג למשחקים הפאראלימפיים הייתה בשנת 1972. הונג קונג שלחה משלחת של עשרה ספורטאים, גברים כולם, המשלחת זכתה במדליית הארד הקבוצתית בטניס שולחן (קטגוריה 2) ואילו לזלי לאם היה לספורטאי הראשון שזוכה במדליה אישית עם מדליית הכסף בטניס שולחן באותה הקטגוריה.
המשלחת הצליחה לזכות במדליות פאראלימפיות נוספות בטניס שולחן ב.
המדינה שלחה למשחקים משלחת של 11 ספורטאים, גם הפעם גברים בלבד, שהצליחו לזכות בשתי מדליות כאשר שיק קאו ונג זכה במדליית הכסף, ואילו יין ביו ונג זכה במדליית הארד (קטגוריה C) שיק קאו ונג אף זכה במדליית ארד באתלטיקה כאשר בתחרות הקפיצה לגובה (קטגוריה C) השיג תוצאה של 1.30 מטרים.
במדליית הזהב הפאראלימפית הראשונה זכתה המשלחת שנשלחה אל המשחקים הפאראלימפיים ניו יורק וסטוק מנדוויל (1984).
המשלחת כללה 25 ספורטאים והייתה למשלחת הראשונה של המדינה שכללה גם ספורטאים משני המינים, עם 14 גברים ו-11 נשים.
המשלחת זכתה בשלוש מדליות זהב פאראלימפיות, כולן במקצי הנשים.
באתלטיקה זכתה המשלחת במדליית זהב קבוצתית במרוץ שליחים 4X100 עם תוצאה של 6:06.67 דקות, ובמרוץ ל-1,500 מטרים, ואילו הסייפת יואט ווה פונג גברה על שתי מתחרות צרפתיות בדרך למדליית זהב נוספת במקצה האישי בסגנון רומח.
הטורניר המוצלח ביותר של המשלחת של הונג קונג הגיע ב.
המשלחת הצליחה לזכות ב-19 מדליות פאראלימפיות, מהן 11 מדליות מזהב.
הונגריה (שם מלא: 434 הונגריה; באנגלית: ) הוא שמו של האסטרואיד בחגורת האסטרואידים, שהתגלה ב-11 בספטמבר 1898 באוניברסיטת היידלברג שבהיידלברג, גרמניה על ידי האסטרונום הגרמני מקס וולף.
האסטרואיד נקרא כך על שמה של המדינה הונגריה בלטינית.
והוא מקיף בחגורת האסטרואידים את השמש.
קוטרו של האסטרואיד הוא 13-30 קילומטרים.
התצפית הראשונה על האסטרואיד התרחשה ב-11 בספטמבר 1898.
אסטרואיד הונגריה הוא מייצג ומעניק שמו למשפחת אסטרואידים מסוג הונגריה .
הונגה טונגה הוא הר געש תת-ימי הממוקם כ-30 ק"מ דרומית לאי פונואפו (Fonuafoʻou; הידוע גם בשם פלקון) המשתייך לטונגה.
הר הגעש הונגה טונגה הוא חלק מקבוצת הרי געש פעילה מאוד הנקראת רכס טונגה ומתנשאת מניו זילנד עד מזרחית לפיג'י.
הר הגעש נמצא 100 ק"מ מעל אזור סייסמי פעיל.
גובהו של ההונגה טונגה 149 מטרים ושטחו 390 דונם.
ההונגה טונגה שוכן בין שני איים המהווים שרידים משתיים משפות הקלדרה שהתפרקו.
שני האיים נמצאים במרחק של כ-1.66 ק"מ ואורכו של כל אחד מהאיים 2 ק"מ.
האיים והר הגעש מורכבים בעיקר מהחומר אנדזיט (סלע יסוד געשי הדומה לבזלת).
ב-16 במרץ 2009 התפרץ הר הגעש ופלט עשן, אפר, אדים ולבה לאוויר מעל האוקיינוס.
ההתפרצות כיסתה את אחד האיים הסמוכים באפר, קברה מתחת לאפר בעלי חיים וצמחים והשמידה את כולם.
ב-21 במרץ דיווח הגאולוג הראשי של טונגה, קלפי מפי (Kelepi Mafi), כי בין שני הפתחים עיקריים של ההתפרצות נוצר אי חדש מקרקע געשית.
שטחו מאות מטרים רבועים, וגובהו בשיאו 120 מטרים.
הר הגעש התפרץ שוב בחודשים דצמבר 2014 וינואר 2015. מההתפרצות נוצר אי שחיבר בין הונגה טונגה לאי הונגה ה'אפאי (Haʻapai), האי החדש מכונה הונגה טונגה-הונגה ה'אפאי.
בתחילה סברו החוקרים שהאי יעלם תוך מספר חודשים בעקבות זרמי הים, אולם לאחר שישה חודשים קצב הבלייה של האי הואט מאוד.
הערכה היא כי האי יחזיק מעמד בין 10 שנים ל-30 שנה.
זהו האי הראשון שנתון למעקב לווייני מרגע היווצרותו.
חוקרים ממרכז טיסות החלל גודרד של נאס"א חוקרים את היווצרות האי.
לדבריהם, קיים דמיון בין היווצרות האי הזה להיווצרות איים קדומים דומים במאדים.
ב-20 בדצמבר 2021 נרשמה התפרצות ראשונה, והתפרצות נוספת, חזקה יותר, אירעה ב-15 בינואר 2022. ההתפרצות יצרה ענן אפר, גז וקיטור שהגיע לגובה 20 קילומטרים.
הסקר הגאולוגי של ארצות הברית העריך שההתפרצות גרמה לרעידת אדמה בעוצמה של 5.8 שבעקבותיה נוצרו גלי צונאמי בטונגה, בפיג'י, ונואטו ובסמואה האמריקנית.
מספר יישובים פונו בדרום יפן.
גלים גבוהים שהגיעו בשיאם ל-1.5 מטרים והצפות נצפו גם בחופי קליפורניה ודרום אמריקה.
בטונגה, טופו השישי, פונה מהארמון המלכותי בבירה והתקשורת מהממלכה נותקה כליל.
בתים רבים באיים החיצוניים של טונגה ובחוף נהרסו.
שלושה אנשים מתו בטונגה כתוצאה מהצונאמי ובהם אישה בריטית אחת.
בנוסף, שניים טבעו למוות בעקבות גל גדול שפגע בהם בצפון פרו, מרחק של כ-10,000 ק"מ משם.
ההתפרצות גם הותירה את מרבית האי הוולקני מתחת למים.
הונגריה השתתפה לראשונה ב בהיידלברג (1972).
היא שלחה לאולימפיאדה ארבעה אתלטים, שהביאו מדליית ארד אחת.
הונגריה לא לקחה חלק ב, ומאז המשחקים הפאראלימפיים ניו יורק וסטוק מנדוויל (1984) היא משתתפת בכל אולימפיאדות הקיץ.
אולימפיאדת החורף הראשונה בה השתתפה הונגריה הייתה המשחקים הפאראלימפיים סולט לייק סיטי (2002), ומאז היא משתתפת בכל אולימפיאדות החורף למעט המשחקים הפאראלימפיים סוצ'י (2014) מהם נעדרה.
אולימפיאדת השיא של הונגריה הייתה המשחקים הפאראלימפיים ניו יורק וסטוק מנדוויל (1984), בה זכתה ב-28 מדליות, מתוכן 12 מדליות זהב.
פאל סקרש זכה ב-6 מדליות אולימפיות מהם 3 זהב.
אולימפיאדה זהב כסף ארד סה"כ המשחקים הפאראלימפיים סולט לייק סיטי (2002) 0 0 0 0המשחקים הפאראלימפיים טורינו (2006) 0 0 0 0המשחקים הפאראלימפיים ונקובר (2010) 0 0 0 0המשחקים הפאראלימפיים פיונגצ'אנג (2018) 0 0 0 0המשחקים הפאראלימפיים בייג'ינג (2022) 0 0 0 0 סה"כ 0 0 0 0
הונגריה העליונה (בהונגרית: Felső-Magyarország, או Felföld או Felvidék רבתי, בסלובקית: Horné Uhorsko, בלטינית: Partes regni Hungariae superiores) הוא מונח הונגרי המציין את האזור שהיווה בעבר את החלק הצפוני של ממלכת הונגריה, בימינו רובו משתייך לסלובקיה וחלקו - במזרח - לחבל זקרפטיה שבאוקראינה.
בימי המלחמות עם האימפריה העות'מאנית, המונח "הונגריה העליונה" התייחס רק לאזורים הצפון-מזרחיים של ממלכת הונגריה.
האזורים הצפון-מערביים (בימינו - מערבה ומרכזה של סלובקיה) נחשבו על ידי ההונגרים לחלק מ"הונגריה התחתונה".
במהלך המאות 18–19 הורחבה משמעות המונח "הונגריה העליונה" אל כל האזורים הצפוניים של הממלכה.
אוכלוסיית ה"הונגריה העליונה" כללה מספר עמים: סלובקים, הונגרים, גרמנים (לרבות גרמנים קרפטיים או ציפסרים), רוסינים (רוטנים), יהודים וצוענים.
הנתונים הדמוגרפיים הראשונים המורכבים מן המאה ה-18 מצביעים על הסלובקים כרוב באזור הזה.
אכן הסלובקים קראו לאזור המאוכלס על ידיהם "סלובנסקו", כלומר סלובקיה, שם המופיע בתעודות כתובות החל מן המאה ה-15, אבל לא היה מוגדר במדויק ולא נהנה מאף מעמד מוגדר חוקי, חוקתי או פוליטי בממלכה ההונגרית.
הונגריה העליונה כללה בצפון-מזרח אזורים השייכים לחבל זקרפטיה, שהוא בימינו חלק מאוקראינה ואזורים השייכים לצפון טרנסילבניה ולמרמורוש, שהם בימינו חלק מרומניה.
למונח הגאוגרפי-היסטורי הונגריה העליונה היו במהלך ההיסטוריה מספר שימושים:
המונח ההונגרי העתיק הונגריה העליונה Felső-Magyarország הידוע בסלובקית כ Horné Uhorsko ובגרמנית כ Oberungarn התייחס במאות 16–18 בעיקר לשטחי סלובקיה של ימינו ("בין הרי הטטרה לדנובה" ואחר כך באופן לא רשמי לכל צפון ממלכת הונגריה בגבולותיה שבמאה ה-19.
מקורות אחדים מן המאה ה-16 מתייחסים לאזור המאוכלס בסלובקים בצפון ממלכת הונגריה כעל "סקלבוניה" (בלטינית - Sclavonia) או "סלובאקי" (Slováky), מונח המסמן גם את הצביון האתני של האזור.
המונח"הארץ העליונה","הנוף העליון" בהונגרית "פלווידֵק" Felvidék, בסלובקית:Horná zem, בגרמנית:Oberland, ביידיש:אױבערלאַנד.
במאות ה-18–19 ציין את הרצועה ההררית הצפונית של ממלכת הונגריה בהשוואה לאזורים המישוריים הדרומיים.
במובן הכללי -"פלווידק" או "פלפלד" ציין אזורים גאוגרפיים גבוהים בהשוואה לאזור שבו גר הדובר.
כמו כן אזורים גבוהים בדרך כלל - כמו Balaton-felvidék, אזור הגבעות שליד אגם
אחרי מלחמת העולם הראשונה ציין המונח Felvidék בהונגרית את סלובקיה ואת חבל זקרפטיה בלבד
אחרי מלחמת העולם השנייה - רק את סלובקיה.
בימינו - "אויווידק" במובן הצר הוא הרצועה בדרום סלובקיה, לאורך הגבול עם הונגריה, המאוכלסת בהונגרים, המהווים בה רוב או אחוזים משמעותיים בקרב התושבים.
אמנם המונח Felvidék משמש לפעמים בפי ההונגרים שם נרדף לסלובקיה, ובנוגע לתקופת ימי הביניים מופיע באופן אנכרוניסטי (גם כשמדובר בתקופות שלפני היווצרות המונח) רק בספרות ההיסטורית ההונגרית.
שלושת המחוזות שנותרו בשטח הונגריה אחרי מלחמת העולם הראשונה לא נקראים שוב בימינו "הונגריה עליונה" אלא "צפון הונגריה" (Észak-Magyarország).
כל שימוש במילה "פלווידק" Felvidék לגבי סלובקיה נחשב בעיני הסלובקים כפוגעני ואף בעיני חלק מההונגרים נחשב לבלתי מתאים.
עם זאת, בפי בני המיעוט ההונגרי החשוב באזור הספר הדרומי של סלובקיה הוא ממשיך לשמש כציון השטחים בדרום סלובקיה שבהם קיים רוב או אחוז משמעותי של הונגרים.
חלק מתושבים הונגרים אלה בסלובקיה קוראים לעצמם "ההונגרים מן הארץ העליונה" felvidéki - magyarok
בנוסף, בלי קשר למונח הגאוגרפיה ההיסטורי, המונח Felvidék מציין כאמור את אזור הגבעות הסמוך לאגם בלטון - Balaton-felvidék.
בימי הביניים האזור הקרוי יותר מאוחר "הונגריה העליונה" נקרא בשפה הלטינית " Partes Danubii septentrionales (השטחי שמצפון לדנובה) או Partes regni superiores - שטחי הממלכה הצפוניים.
המונח ההונגרי "הונגריה העליונה" בא מן הכינוי האחרון על ידי תרגומו להונגרית.
הוא משמש את ספרי ההיסטוריה ההונגריים באופן אנכרוניסטי.
במאה ה-15 ה"גבול" העליון של השטח המאוכלס בהונגרים היה הקו העובר דרך היישובים שאמורין, טרנבה, הלוהובץ, ניטרה, לוויצה, לוצ'נץ, רימבסקה סובוטה, רוז'ניאבה, יאסוב, קושיצה, סצ'ובצה, מיכלובצה.
במאה ה-8 קמה באזור הנסיכות הסלבית של ניטרה - נסיכות ניטרה שהפכה לעצמאית אף איבדה די מהר את עצמאותה.
ישות פוליטית זו התקיימה עדיין בתחילת המאה ה-9 בשטחים הצפוניים-מערביים של סלובקיה של ימינו.
המונח "הונגריה העליונה" הופיע במאה ה-16 אחרי הכיבוש העות'מאני של הונגריה המרכזית על ידי האימפריה העות'מאנית.
המונח "הונגריה העליונה" (Felső-Magyarország) התייחס לאזורים הצפון-מזרחיים של ממלכת הונגריה, דהינו מזרח סלובקיה של ימינו והשטחים הסמוכים בשטחי הונגריה הנוכחית, בדרום אוקראינה ובצפון רומניה של ימינו שלא נכבשו על ידי הטורקים.
שטחים אלה היוו מחוז מנהלי-צבאי נפרד שנקרא "הקפיטנות הראשית של הונגריה העליונה"
הקפיטנות הייתה חלק מממלכת הונגריה שבשליטת בית הבסבורג האוסטרי.
לעומת זאת - מערב סלובקיה של ימינו ולפעמים כל שאר שטחי ממלכת הונגריה מדרומה לה, שהיו בשליטת ההבסבורגים, כונו "הונגריה התחתונה" (Alsó-Magyarország)
בהיותו אזור מבורך ביערות, במחצבים ובמשאבים אחרים, הונגריה העליונה הייתה אחד החלקים המבוססים יותר מבחינה כלכלית של ממלכת הונגריה.
במאות -16-17 בעקבות כיבוש הונגריה המישורית המרכזית על ידי העות'מאנים, חלק גדול מהאצילות ההונגרית עברה לגור יחד עם החצרות, הארכיונים ונכסיה להונגריה העליונה.
אצילים אלה הקימו שם ערים ומצודות חדשות.
בשנות ה-1680 התקיימה לזמן קצר באזור הונגריה העליונה נסיכות בראשות אימרה טקיי, בחסות עות'מאנית.
השימוש במושגים "הונגריה העליונה" ו"הונגריה התחתונה" נפוץ היה בטקסטים הונגריים מסביבות 1800.
למשל צוין בהם כי בית הספר לכורים בבנסקה שטיאבווניצה (שלמצבאניה או שמניץ), כעת במרכז סלובקיה, הוקם ב"הונגריה התחתונה".
גם ברטיסלאבה (בהונגרית:פוז'ון) נחשבה לחלק מ"הונגריה התחתונה".
מן המאה ה-18 עד תחילת המאה ה-20
החל מן המאה ה-18 (עם זאת, בטקסטים רבים רק אחרי סביבות שנת 1800) ועד 1920, שטחי הונגריה מצפון לטיסה ולדנובה, הכוללים את סלובקיה של ימינו, חבל זקרפטיה והמחוזות ההונגריים של ימינו
נוגרד, הווש ובורשוד-אבאוי-זמפלן נקראו לא רשמית "הונגריה העליונה" (Felső-Magyarország)
למרות הגדרתו הלא מדויקת, השם האחרון Felvidék הפך לשכיח, עד כדי כל שפורסם לפחות ספר אחד שהוקדש לאזור תחת שם זה.(בלה גרינוואלד - A Felvidék: politikai tanulmány - "הארץ העליונה:עיון פוליטי", 1878).
עמים אחרים השתמשו במקביל במונחים "הונגריה העליונה" (לגבי צפון מלכת הונגריה),"סלובקיה" (רק לגבי השטחים המאוכלסים על ידי סלובקים) ו"רותניה" (לגבי זקרפטייה, האזור המאוכלס בעיקר על ידי רוסינים).
הסלובקים כינו את שטחי ממלכת הונגריה שמדרום לסלובקיה "הארץ התחתונה" - Dolná zem.
במהלך היווצרותה של צ'כוסלובקיה בסוף מלחמת העולם הראשונה, ביקשה בהתחלה המדינה החדשה שכל "הונגריה העליונה" לרבות השטח בין נהר הטיסה לסלובקיה של ימינו, תסופח לצ'כוסלובקיה.
עם זאת הכוונה הייתה לשטחים שבהם חיים סלובקים.
בשנת 1720 מקרב 63 הערים הגדולות בשטח הנוכחי של סלובקיה, עם לפחות 100 בתי אב משלמי מיסים, ב-40 היה רוב סלובקי, ב-14 רוב גרמני וב-9 רוב הונגרי.
הנתונים לגבי הקבוצות האתניות בכל ממלכת הונגריה לפי מחוזות פורסמו בשנת 1842.
לפי מפקד אוכלוסין זה, כלל אוכלוסיית המחוזות בהונגריה העליונה הייתה מעל 2.4 מיליון תושבים, עם החלוקה האתנית הבאה: 59.5% - סלובקים, 22% - הונגרים, 8.3% - רוסינים, 6.7% - גרמנים ו- 3.6% - יהודים.
הונגריה העליונה כללה במאה ה-20 את המחוזות פוז'ון (Posoniensis),ניטרה (Nitriensis)
במיפקד האחרון בשנת 1910 שנערך בממלכת הונגריה תחת השלטון האוסטרו-הונגרי, נמצא כי דוברי השפה הסלובקית היו רוב במרבית המחוזות הנ"ל.
(לקסיקון גאוגרפיה הונגרי כרך ב, F-Ka (עורך ראשי:גיולה אורטוטאי, הוצאת האקדמיה ההונגרית 1979
הונגצ'י L5 היא מכונית סלון, בעלת הנעה כפולה 4x4, בתצורת רטרו, מתוצרת יצרנית הרכב הונגצ'י אשר מיוצרת בין השנים 2014 ועד היום.
הונגצ'י L5 היא מכוניתו הרשמית של שי ג'ינפינג, המזכיר הכללי של המפלגה הקומוניסטית של סין ונשיא הרפובליקה העממית של סין.
בזמן ביקורו של נשיא צרפת פרנסואה הולנד בסין, הועמדה לרשותו מכונית שרד מסוג "Hongqi L5".
דגם ה-"Hongqi L5" הוצג לראשונה בתערוכת הרכב הבין-לאומית של שאנגחאי בשנת 2013
הונגצ'י CA770 היא מכונית סלון, מתוצרת יצרנית הרכב הונגצ'י אשר יוצרה בין השנים 1963–1981.
ה"Hongqi L5" הייתה מכונית השרד הרשמית של בכירי המפלגה הקומוניסטית של סין.
סך הכול יוצרו 847 יחידות.
4 דלתות - קבריולה - יוצרו 5 יחידות
סטיישן (Combi version) - יוצרו 3 יחידות
4 דלתות - לנדולט - יוצרו 2 יחידות
אמבולנס - יוצרו 3 יחידות
הונגריה נטלה חלק באירוויזיון למקהלות פעם אחת החל מתחילת התחרות ב-2017, כאשר שלחה את "מקהלת הגברים של ברטוק בלה" כנציגתה בתחרות.
ב-20 במרץ 2017 הודיעה הונגריה כי הם יערכו להופעת הבכורה שלהם בתחרות של 2017.
המקהלות והשירים שייצגו את הונגריה באירוויזיון למקהלות
שנה מבצע שירים שפה מיקום2017מקהלת הגברים של ברטוק בלה"Karádi nóták"הונגרית אין
הונג קונג משתתפת במשחקים האולימפיים לנוער מאז היווסדם באולימפיאדת הנוער סינגפור (2010).
הונג קונג החלה להשתתף במשחקי החורף החל מאולימפיאדת הנוער לוזאן (2020).
לאורך השנים צברו ספורטאי הנוער מהונג קונג שמונה מדליות, מתוכן אפס מדליות זהב.
המשלחת הראשונה של הונג קונג למשחקים האולימפיים לנוער הייתה לאולימפיאדת הנוער סינגפור.
המשלחת זכתה במדליית כסף יחידה בענף השיט בטורניר השיט במפרשית מדגם ביט טכנו 293. בטורניר הנערות המשלחת דורגה במקום התשיעי.
המשלחת הגיעה להישגים נאים בענפים שחייה עם העפלה לשני גמרים וסיום במקום החמישי במשחה 50 מטר בסגנון שחייה חופשית לנערים ובמקום השביעי במשחה 100 מטר שליחים מעורב בסגנון שחייה חופשית, וטניס שולחן עם העפלה לרבע גמר בטורניר הנערים.
ספורטאי המשלחת התחרו גם בענפים אתלטיקה, טריאתלון, סיף ורכיבה אולם לא הגיעו להישגים גבוהים.
המשלחת לאולימפיאדת הנוער נאנג'ינג מנתה 18 ספורטאים שהתחרו בשמונה ענפי ספורט.
המשלחת הגיעה להישגים בענפים שחייה עם זכייתה של שיבון הוהי בשתי מדליות כסף במשחים ל-100 מטר חופשי ול-200 מטר מעורב אישי, מקום חמישי במשחה 50 מטר חופשי ומקום שישי במשחה ל-200 מטר חופשי.
בטניס שולחן עם זכייה במדליית כסף בטורניר הנערות ובמדליית ארד בטורניר זוגות מעורב.
ספורטאי המשלחת זכו במדליית כסף בענף סיף בתחרות רומח לנערים, והעפילו לרבעי הגמר בטורניר הנערים וטורניר הנערות בבדמינטון.
בניגוד לאולימפיאדת הנוער סינגפור, המשלחת לא זכתה במדליית בענף השיט אך דורגה במקום שישי בטורניר הנערות ובמקום שמיני בטורניר הנערים בשיט במפרשית מדגם ביט טכנו 293.
הונגריה משתתפת בכל המשחקים האולימפיים לנוער שהתקיימו מאז היווסדם באולימפיאדת הנוער סינגפור (2010).
הונגריה משתתפת גם במשחקי החורף האולימפיים לנוער.
לאורך השנים צברו ספורטאי הנוער ההונגרים 68 מדליות, מהן 25 מדליות זהב.
במשחקי הקיץ הונגריה מדורגת במקום הרביעי עם 62 מדליות מתוכן 24 מדליות זהב.
הענף בו השיגו ספורטאי הנוער ההונגריים את מרב המדליות הוא שחייה (22 מדליות, מהן 15 מדליות זהב).
הונגריה מוליכה את טבלאות המדליות של כל הזמנים בענף הקאנו/קיאק עם שבע מדליות, מהן ארבע מדליות זהב.
הונגריה מדורגת במקום השלישי בענפים ג'ודו, סיף ושחייה.
בענף הכדוריד חופים היא מדורגת במקום החמישי.
המשלחת הראשונה של הונגריה למשחקים האולימפיים לנוער הייתה לאולימפיאדת הנוער סינגפור וכללה 51 ספורטאים שהתחרו ב-18 ענפי ספורט.
המשלחת דורגה במקום השמיני לאחר שזכתה ב-15 מדליות, מהן שש מדליות זהב.
המשלחת הציגה הופעה מרשימה והגיעה להישגים רבים בענף השחייה.
המשלחת זכתה בארבע מדליות זהב במשחים 200 מטר בסגנון שחיית גב לנערים, 200 מטר בסגנון שחיית פרפר לנערים ולנערות, ו-400 מטר בסגנון שחייה חופשית לנערות, מדליית כסף במשחה 200 מטר בסגנון שחייה חופשית לנערות, ומדליית ארד במשחה 200 מטר בסגנון שחיית גב לנערים.
המשלחת רשמה הישגים משמעותיים בענפים קאנו/קיאק עם זכייה בשתי מדליות זהב בתחרות הספרינט בקיאק לנערים ולנערות, ג'ודו עם זכייה במדליית כסף בקטגוריית משקל עד 44 ק"ג לנערות ומדליית ארד בקטגוריית משקל עד 81 ק"ג לנערים, וקרב חמש מודרני עם זכייה במדליית כסף בטורניר הנערות וסיום במקום הרביעי בטורניר הנערים.
בענף האתלטיקה המשלחת זכתה במדליית כסף בזריקת דיסקוס לנערות, מדליית ארד ביידוי פטיש לנערים, והעפלה לשלושה גמרים בהם סיימו במקום החמישי בריצת 100 מטר לנערות, מקום שביעי ביידוי פטיש לנערות ומקום תשיעי בזריקת דיסקוס לנערים.
המשלחת זכתה במדליית ארד בענפים סיף בתחרות רומח לנערות, ואגרוף בקטגוריית משקל בינוני לנערים.
ספורטאי המשלחת גם דורגו במקום הרביעי בקטגוריית משקל סופר-כבד לנערים.
המשלחת קצרה הישגים בענפים טניס שולחן עם דירוג במקום הרביעי בטורניר היחידים לנערים, טניס עם דירוג במקום הרביעי בטורניר היחידים לנערות, וטריאתלון עם דירוג במקום החמישי בטורניר הנערות ומקום תשיעי בטורניר הנערים.
בענף ההתעמלות המשלחת העפילה לשלושה גמרים בהם סיימה במקום החמישי בסוס סמוכות לנערים, מקום שמיני בתרגיל לנערות, ומקום שלושה עשר בקרב רב לנערים בהתעמלות מכשירים.
בענף החתירה המשלחת דורגה במקום השישי בטורניר הזוגות לנערות ובמקום השביעי בטורניר היחידים לנערים.
ספורטאי המשלחת לא הגיעו להישגים בענפים אופניים, הרמת משקולות, היאבקות, קליעה, קשתות ושיט.
המשלחת לאולימפיאדת הנוער נאנג'ינג מנתה 57 ספורטאים שהתחרו ב-16 ענפים.
המשלחת דורגה במקום השמיני לאחר שזכתה ב-23 מדליות, מתוכן שש מדליות זהב.
המשלחת המשיכה להציג הישגים משמעותיים, בדומה לאולימפיאדת הנוער סינגפור, בענף השחייה.
המשלחת הגיעה להישגים משמעותיים בענפים סיף עם זכייה במדליית זהב בתחרות דקר לנערים ומדליית ארד בתחרות חרב לנערות, ג'ודו עם זכייה במדליית זהב בקטגוריית משקל עד 63 ק"ג לנערות, וקאנו/קיאק עם זכייה בשתי מדליות כסף בתחרות ספרינט בקיאק לנערים ונערות.
ספורטאי המשלחת הגיעו להישגים בענף האתלטיקה עם זכייה במדליית כסף ביידוי פטיש לנערים וארבע מדליות ארד ביידוי פטיש לנערות, קפיצה משולשת לנערות, הטלת כידון לנערים וריצת 2000 מטר מכשולים לנערים.
אתלטי המשלחת העפילו לארבעה גמרים בהם סיימו במקום הרביעי בריצת 100 מטר משוכות לנערים וקפיצה לגובה לנערות, מקום שביעי בקפיצה במוט לנערות, ומקום שמיני בריצת 200 מטר לנערים.
בענף ההתעמלות המשלחת זכתה במדליית כסף בתרגיל המקבילים לנערים, והעפילה לשבעה גמרים בהם סיימה במקום הרביעי בקרב רב לנערים בהתעמלות מכשירים ותרגיל סוס סמוכות לנערים, מקום חמישי בתרגיל הטבעות לנערים, מקום שישי בתרגילי הקרקע והמתח לנערים ותרגיל קפיצות לנערות, ומקום 16 בקרב רב לנערות בהתעמלות מכשירים.
בענף הקרב חמש מודרני המשלחת זכתה במדליית כסף בטורניר הנערים ובמקום התשיעי בטורניר הנערות.
ספורטאי המשלחת זכו במדליית ארד בענפים שיט בטורניר הנערים בשיוט במפרשית מדגם ביט, קליעה בירי ברובה אוויר לנערים למרחק של 10 מטר, ואגרוף בקטגוריית משקל קל לנערים.
נבחרת הנערות בכדורסל דורגה במקום הרביעי, בעוד נבחרת הנערים לא הצליחה להעפיל לרבע הגמר.
בענף הטריאתלון המשלחת דורגה במקום השמיני בטורניר הנערים.
המשלחת העפילה לרבעי גמר בענף הטניס בטורנירי הזוגות לנערות והיחידים לנערות.
ספורטאי המשלחת לא הגיעו להישגים בענפים אופניים, הרמת משקולות וטניס שולחן.
הונגריה השתתפה במשחקי החורף האולימפיים לנוער החל מראשיתם באולימפיאדת הנוער אינסברוק.
המשלחת כללה תשעה ספורטאים שהתחרו בשישה ענפי ספורט.
המשלחת הגיעה להישג משמעותי בענף ההוקי קרח עם זכייה בשתי מדליות כסף בתחרויות הכישורים לנערים ולנערות.
בענף הסקי אלפיני המשלחת לא דורגה במקומות הראשונים אך גם לא סיימה בין המקומות האחרונים.
ספורטאי המשלחת לא הגיעו להישגים בענפים ביאתלון, החלקה מהירה במסלול קצר, סקי למרחקים וקפיצות סקי.
המשלחת לאולימפיאדת הנוער לילהאמר מנתה 15 ספורטאים שהתחרו בתשעה ענפי הספורט.
ביתר הענפים ביאתלון, גלישת שלג, החלקה אמנותית, סקי בסגנון חופשי, סקי למרחקים וקפיצות סקי.
הונגריה השתתפה בתחרות האירוויזיון לרוקדים צעירים 3 פעמים, ב-1995, ב-1997, ב-1999. מאז לא השתתפה יותר בתחרות.
הרקדנים והריקודים שייצגו את הונגריה באירוויזיון לרוקדים צעירים
שנהאמןריקודכוריאגרףחצי גמרגמר1995 שרה וייזלא ידועלא ידוע -לא העפילה לגמר1997גבור קפיןלא ידועלא ידוע -לא העפיל לגמר1999אטילה בונגרלא ידועלא ידוע -לא העפיל לגמר
הונג קונג הבריטית (בסינית מסורתית: 英屬香港) הוא כינוי המתייחס לתקופת השליטה הבריטית על האי הונג קונג משנת 1841 ועד 1941, ומשנת 1945 ועד 1997.
לאחר תבוסתה של סין (בתקופת שושלת צ'ינג) במלחמת האופיום הראשונה בשנת 1842, אילצה בריטניה את סין לחתום על חוזה נאנקינג, אשר כלל מספר תנאים בנוגע לחידוש תנאי המסחר עם בריטניה.
בין סעיפי החוזה נקבע כי בריטניה תקבל לידה את האי הונג קונג לצמיתות.
ב-1848 תחומה הטריטוריאלי של בריטניה בהונג קונג הסתכם ב-80.4 קמ"ר, אולם עם השנים נוספו לה טריטוריות נוספות.
בעקבות חתימת הסכם בייג'ינג ב-1860 אשר היווה את סיום מלחמת האופיום השנייה, הועברה שליטת אזור קאולון משליטה סינית לשלטון בריטניה בחכירה, ובעקבות חתימת ההסכם על הרחבת שטחי הונג קונג ב-1898, הועברו שטחים סיניים הידועים בכינוים "הטריטוריות החדשות" בחכירה לידי ריבונות בריטית.
במהלך מלחמת העולם השנייה בין השנים 1941 — 1945 שלטה האימפריה היפנית בהונג קונג, זאת בעקבות ניצחונה של יפן וכניעת הבריטים בקרב הונג קונג.
המהפכה הקומוניסטית בשנת 1949 הביאה להגירה רבה מהרפובליקה העממית של סין להונג קונג.
עם זאת היוותה הונג קונג נמל מרכזי לכניסת סחורות לסין, בייחוד לאחר האמברגו שהוטל עליה במהלך מלחמת קוריאה, מה שהוביל את הונג קונג לצמיחה כלכלית פורה.
ב-19 בדצמבר 1984 עת ביקור ראש ממשלת בריטניה מרגרט תאצ'ר בבייג'ינג, חתמו שני הצדדים על הסכם ה"הצהרה המשותפת בריטניה-סין", בו ויתרה בריטניה על שליטה במושבה, כשבמרכזה ניצב הרעיון "מדינה אחת, שתי שיטות", החל מתום מועד חכירת הטריטוריות החדשות.
סין לעומת זאת, הבטיחה להותיר על כנו את הקפיטליזם בהונג קונג.
שטחי הונג קונג הועברו לשליטה סינית כמתוכנן ב-1 ביולי 1997.
הכיבוש היפני (נפילת הונג קונג)
עם כניעת בריטניה בקרב הונג קונג נגד הצבא היפני הקיסרי, נפלה הונג קונג לידי האימפריה היפנית.
כיבוש זה נמשך מ-25 בדצמבר 1941 ועד 15 באוגוסט 1945. בפי תושבי הונג קונג כונתה תקופה זו "שלוש שנים ושמונה חודשים".
ביום בו תקף צבא יפן את פרל הארבור, הוביל הגנרל היפני טאקאשי סאקאי את חייליו במטרה לתקוף את הונג קונג.
ב-25 בדצמבר 1941 חתם ראש הרשות המבצעת של הונג קונג על הסכם כניעה ליפנים.
9 ימים לאחר הטלת הפצצה על הירושימה, נכנע קיסר יפן והביא לסיומה של מלחמת העולם השנייה.
בסוף אוגוסט של אותה שנה השיגו הבריטים שליטה מלאה על הונג קונג והקימו ממשלה חדשה.
בתקופת שושלת צ'ינג שאפו הבריטים להרחיב ולהעצים את נמל הונג קונג (לימים נמל ויקטוריה) כדי שייהפך לנמל הגדול ביותר במזרח אסיה.
כמו כן שאפו הבריטים להרחיב את פעילות הסחר הימי במזרח הרחוק דרך הנמל.
עם תום 20 שנות שליטה בריטית בשנת 1861, נקרא הנמל מחדש "נמל ויקטוריה" על שם ויקטוריה, מלכת הממלכה המאוחדת, והוסיפה להרחיב את העיר באי הונג קונג על כל תחומיו.
בתחום המשלוח וההגנה על סחורות ימיות, מילא הצי המלכותי הבריטי תפקיד חשוב, כמו כן מילא הצי תפקיד חושב באינטרסים המסחריים של האימפריה, ובזמנו נחשב לצי החזק ביותר.
בתום מלחמת העולם השנייה החלו סוחרים ועסקים רבים לנהור להונג קונג, עם נסיקתה של הכלכלה.
כלכלת הונג קונג כיום היא יציבה ובמגמת עלייה, בין השאר הודות לסחר והפיתוח התעשייתי של בריטניה.
במהלך שנות ה-60 ושנות ה-70, חלה עלייה משמעותית בשיעור גידול האוכלוסייה לצד עלייה חדה ופתאומית בכלכלת הונג קונג.
עלייה ספונטנית זו הובילה גם לשחיתות רבה.
נוכח המציאות חייבת הייתה בריטניה לשמור על סדר חברתי.
הוועדה העצמאית נגד שחיתות (ICAC) הוקמה ב-15 בפברואר 1974, במטרה להתמודד בפני תופעת השחיתות בהונג קונג ולאוכפה.
בראש הוועדה עומד ראש הרשות המבצעת של הונג קונג.
עם הקמתה, אימצה הוועדה "גישה משולשת" כדי להתמודד עם השחיתות בכל אחד מ-3 הרשויות.
גישה זו מהווה שיטה מתוחכמת ואסטרטגית ללוחמה בשחיתות ב-3 חזיתות:
המחלקה למניעת שחיתות (מניעה), אגף המבצעים (אכיפת החוק) ומחלקת יחסי הציבור (חינוך).
הונגצ'י H5 היא מכונית סלון מתוצרת חטיבת רכבי היוקרה הונגצ'י בבעלות FAW Car , חברת בת של FAW Group (שם רשמי: FAW Group Corporation, שם בסינית: 第一汽车集团) אשר מיוצרת משנת 2017 ועד היום.
דגם הקונספט הוצג לראשונה בתערוכת הרכב הבינלאומית של שאנגחאי באפריל 2017.
בנובמבר 2017 הוצג דגם ה-"Hongqi H5" בתערוכת המכוניות הבינלאומית בעיר גואנגג'ואו.
שיווק הדגם החל בינואר 2018.
דגם "הונגצ'י H5" התבסס על דגם מאזדה 6 מתוצרת מאזדה היפנית.
באפריל 2019 הוצג דגם "Hongqi H5 ספורט".
הונגצ'י E-HS3 הוא קרוסאובר חשמלי מתוצרת חטיבת רכבי היוקרה הונגצ'י בבעלות FAW Car , חברת בת של FAW Group (שם רשמי: FAW Group Corporation, שם בסינית: 第一汽车集团) אשר מיוצר משנת 2018.
דגם "הונגצ'י E-HS3" הוצג לראשונה בתערוכת הרכב הבינלאומית של בייג'ינג, באפריל 2018.
דגם מנוע חשמלי המפיק 152 כ"ס.
הוֹנְג שׁיּוּצְ'וָאן (במנדרינית: 洪秀全) היה יליד משפחת האקה סינית בתקופת שלטון שושלת צ'ינג המאוחרת.
הונג ראה בחזיונותיו את עצמו כבן אלוהים ואחי ישו ונושא האחריות להפיל את השלטון ה"מושחת" כביכול של השושלת ולנקות את סין מאופיום.
לאחר שהבין חזיונות אלו החל הונג להטיף מוסר, ערכים ודעות פוליטיות בעוד איחד את תורתו ואיגד מסביבו חבר מאמינים רחב שהתנגד לשלטון הצ'ינג.
ערכי "דת סוגדי האלוהים" תחת הונג היו מבוססים על ערכי הנצרות.
בשנת 1850 החלו כוחות מאמינים אלו במרד טאיפינג נגד שלטון צ'ינג.
במהלך שנות ה-60 של המאה ה-19, התערבות של מעצמות מערביות נגד המרד הביא לנפילתו הסופית בשנת 1864. הונג מת עקב אכילת פטריות רעילות, לא ידוע אם עשה זאת בכוונה או בשוגג.
מאבקו של הונג היה קריטי לנפילתה הסופית של סין הקיסרית במהפכת שינהאי.
פועלו של הונג השפיע בסופו של דבר על המפלגה הקומוניסטית של סין, אשר הביעה פעמים רבות את תמיכתה בפועלו.
הונג היה בן למשפחת חקלאים ענייה מבני האקה בתת-מחוז חויי, גואנגדונג, דרום סין, דאז שושלת צ'ינג הקיסרית.
הוריו ראו פוטנציאל בבנם שלמד לקרוא בגיל צעיר יחסית, יתרה מזאת, משפחות החקלאים בסביבת הכפר המקומי התפלאו ממה שכינו "אינטליגנציה על-טבעית" בילד.
הונג עצמו ראה גדולה בעתידו והיה הצעיר ביותר בארבעה ילדים.
הוא למד שנים בצעירותו קונפוציאניזם ודאואיזם כדי להתקבל לבחינות הכניסה לשירות אזרחי.
בני הקהילה הקרובה אספו כמה שיותר כספים בניסיון להכניס את הונג ללימודים גבוהים במטרה שיום יבוא ויעבור את מבחני הכניסה.
בתקופת ילדותו של הונג המעמדות הסיניות הוסדרו על מעמדות לכל החיים; מי אשר נולד למעמד החקלאי חי ומת במעמד החקלאי, הדרך היחידה לשנות מסלול זה הייתה דרך מבחן הכניסה לשירות האזרחי.
לו הונג הצליח בבחינות היה זה מועיל לערכם של כלל מכריו והקרובים לו.
בשנת 1827 הונג בן ה-13, לאחר שנים של לימודים, הלך לגואנגג'ואו לביצוע מבחן הקבלה אך בסופו הוא נכשל.
מספר שנים אחר כך נכשל הונג בשנית בניסיון נוסף להתנסות בבחינה.
בשנת 1837 נמסרה לו הידיעה כי נכשל בבחינת הקבלה בפעם השלישית.
כאשר הגיעה אליו הידיעה, הונג נפל למצב מנטלי קשה ולדיכאון קליני שפגע בתפקודו קשות וגרם לו לצפייה בחזיונות אשר חזרו על עצמם בעת שישן.
הונג ראה בחזיונותיו (לפי דברו) אדם מבוגר בעל זקן שהעניק לו חרב ודרש ממנו לכרות את ראשם של כל השדים הנמצאים בסין.
אדם בגיר דאז הכריז עליו מטהר שדים לפני ששלח אותו חזרה לארצו.
הונג, כאשר התאושש, לא ראה חשיבות בחזיונות אלה ושב לשרת כמורה בבית ספר כפרי.
היה זה בשנת 1843, בעוד היה בן 29, שנכשל הונג לעבור את הבחינות לשירות האזרחי בפעם הרביעית.
זמן קצר לאחר מכן, בעת ביקור בביתו של הונג, דודו שאל אותו לגבי ספר במדף ספרים שהיה להונג.
על המדף היה הספר קוּאַנְשִׁי לִינְגִּיָּאן, ספר דרשה נוצרי אשר נכתב בידי לְיַאנְג פֹּא, מיסיונר פרוטסטנטי.
הספר ניתן להונג בעוד שהה בגואנגג'ואו לביצוע הבחינה והאחרון אף לא הביט בכתוב.
לפי הונג הספר הנחה אותו לכך שהוא אח ישו, בנו השני של אלוהים ובעל מנדט השמיים והלגיטימציה להיות שליט על כל סין.
שושלת צ'ינג השלטת הייתה תחת מיעוט אתני שמקורו במנצ'וריה אשר לקחו את הכוח בשנת 1644 במסגרת מלחמת מינג–צ'ינג.
שלטונם המוקדם הביא לפיתוח אדיר ברחבי סין, הכפלת האוכלוסייה במהלך המאה ה-18 וכיבוש טיבט, מונגוליה, טורקסטן ועוד.
עם הזמן יועצים בכירים בממשל של שושלת צ'ינג שהיו בעלי עמדות מפתח הפכו למושחתים כדוגמת השן, המשנה לקיסר סין ואלו החלו לפגוע קשות בסדרה של קופת המדינה.
האימפריה הסינית הייתה מהאומות החזקות בעולם אך מעמד זה החל להתערער כאשר האימפריה הבריטית החלה, בנואשות להחיל סחר עם הסינים, להחדיר לתוך סין את סם האופיום.
כאשר האופיום הגיע לשכבות השלטון הסיניות, הממשל של הצ'ינג הבין את המתרחש והחל לפעול בניסיון לעצור את הסחר, ניסיון זה, אשר נגמר במלחמת האופיום הראשונה הביא למצב שמעצמה אירופאית הביסה את האימפריה של המזרח.
מנקודה זאת של כניעת דאוגואנג, קיסר סין לבריטים והאלה, החלה בסין תקופת מאה שנות ההשפלה אשר במסגרתם המדינה ניתנה להשפעות של גורמים מחוץ ונפלה לאי שקט אזרחי שיהפוך בסוף לסדר מרידות ומהפכות.
אי קידום הפיתוח והתשתיות של סין עקב המשברים הפנימיים ביחד עם פיצוץ אוכלוסין הוביל לעלייה בכמות האבטלה ולאחוז גבוה של אי שקט אזרחי בקרב הרוב האתני של בני האן ומיעוטים סינים נגד שלטון מיעוט המאנצ'ו, בייחוד בקרב צעירים כגון הונג.
מצב זה הוסיף להחמיר כאשר באירופה ובאמריקה החלה המהפכה התעשייתית, שהביאה לפתיחת פער גדל וגדל ביכולת המדינית, כלכלית, צבאית ועוד בין סין למערב.
מצב זה של אי פיתוח השפיע במיוחד על העמים שהיגרו לסין בדורותיהם, הונג היה בן לשבט האקה שהיגר לסין לערך 800 שנה קודם לכן ועדיין ניתן לו יחס של פולש מחוץ לסין.
לאורך מאות שנים, מיסיונרים נוצרים הסתובבו ברחבי סין ובכל תקופה היה זה הקיסר הסיני שקבע את היחס אליהם עם הזמן הפך פחות ופחות נוח.
המחלוקת על הטקסים הסיניים כפי שנודעה הביאה לכך שבתקופת שלטון קאנגשי, קיסר סין וצ'יינלונג, קיסר סין, כמות הנוצרים המיסיונרים בסין ירדה באלפים.
לאחר מלחמת האופיום הראשונה השתנה המצב בשביל המיסיונרים ואלו החלו מסתובבים ברחבי סין בחופשיות, מטיפים מאמונתם וערכיהם ומוכרים עותקים של התנ"ך והברית החדשה.
בתקופתו, הונג היה מבין מיליוני סינים אשר באותה העת ראו בפעם הראשונה את ספרי הקודש שהביאו איתם המיסיונרים.
הונג החל להטיף על ערכי הדת הנוצרית וקרא לעצמו בן האלוהים.
בני כפרו חרדו מדבריו וכאשר בשנת 1844 הוא טען שקונפוציוס הוא אל שקר והרס פסל מקומי שלו, הוא פוטר מעבודתו כמורה בבית ספר.
הונג דאז החליט ביחד עם חברו ותומכו פנג יושנג להפוך למטיפים נוסעים.
כאשר השניים הלכו לגואנגשי רבים צפו בדרשותיהם בלעג אך הם מצאו תמיכה רבה בקרב בני האקה.
עם הזמן, רבים מבני האקה החלו להתאגד מסביב להונג אשר קרא לעצמו "משיח" לכדי מצב שפנג היה יכול לארגן מתוך דרשותיהם כת דתית שבזמן אשר יידרש גם תהפוך למיליציה לוחמת.
תומכיו של הונג נתנו לאמונתם את השם "בָּאִי-שָׁאנְגדִי חְווֵי" (הסוגדים לאלוהים).
הונג פעל מספר שנים בשביל להסדיר את תורתו הדתית.
בשנת 1847 הוא יצר קשר עם המיסיונר הפרוטסטנטי מארצות הברית יששכר ג'ק רוברט, הקש בין השניים נשבר לאחר שהונג סירב לקבל את ערכי הסליחה והקבלה שרוברט ניסה להעביר לו והתמקד בקדושתו האישית שלו.
הונג דאז חזר לגואנגשי שם הפכו מאמיניו לכת צבאית.
הם עברו מיישוב ליישוב ועם הזמן התעצם זעמם על הצ'ינג בעוד ראו כמה אי-שקט ועוני אופפים מעל היישובים.
עם הזמן הונג ניסח רעיונות לנטישת המעמדות החברתיים והכריז כי המאנצ'ו השלטים הם שדים עלי אדמות.
הונג טען כי יבוא היום ובו יתרחש מאבק אלוהי בין הטוב לרע וקרב זה יתקיים בסין.
למעשה, הונג ראה את עצמו ואת מאמיניו כנדרשים לנוע לעבר מסע צלב היסטורי ואחרון נגד הצ'ינג.
התנאים באזורים הכפריים היו מצערים, והסנטימנט נגד שליטי שושלת צ'ינג התגבר.
כתוצאה מכך, הונג ופנג החלו להכין את המרידה הגדולה שלהם שהחלה לבסוף ביולי 1850.
דבריו של הונג החלו להגיע לאוזני המושלים של הצ'ינג ואלו החלו להורות על תקיפות של סוגדי האלוהים במטרה לעצור את התפשטות הכת, פועלם הביא להפך הגמור מרצונם וביולי 1850, כאשר תקפו מיליציה של סוגדי האלוהים, תומכיו של הונג ברחבי גואנגשי לקחו נשק והחלו למרוד רשמית בשלטון הצ'ינג.
בינואר 1851 צעדו 10,000 מסוגדי האלוהים אל העיר ג'ינטיאנג וכבשו אותה באכזריות.
ב-11 בינואר נפלה העיר לגמרי לידי הסוגדים לאלוהים, הונג נכנס בשעריה ועוד באותו היום הכריז על הקמתה של ממלכת טָאיפּינְג השמימית (בשמה המלא העברי "הממלכה השמימית של השלום הגדול") ועל עצמו כמלכה השמימי ולמעשה קיסר סין בעוד תומכו פנג יושנג הוכתר בתור מלך הדרום.
בכך הונג הכריז רשמית על הלגיטימיות שלו למנדט השמיים וקרא תיגר על נכונותו של שיאנפנג, קיסר סין משושלת צ'ינג לשליטה על סין.
באותו היום החל מרד טאיפינג.
תוך זמן קצר החלה פלישה של כוחות צבא טאיפינג אל עבר נהר היאנגצה.
הונג צעד תחילה עם 10,000 מאמינים, עקב הניצחון בג'ינטיאנג נראה היה כי אכן ניתנה לו לגיטימציה שלטונית לכתר הסיני ותוך מספר חודשים גדל צבא תומכיו ליותר ממיליון חיילים.
הונג קרא להילחם בצ'ינג, תמך באנשיו להאריך שיער, פעולה שעליה הוצאו להורג תחת חוק צ'ינג, הותיר לנשים להיכנס לדרגות צבאו וקרא לכל סין להרים נשקה.
ניצחונות מוקדמים העניקו להונג מומנטום שהביא לכך שערים נכבשו ללא כל מאבק.
בשנת 1852 הכוחות פשטו על צ'אנגשה שהייתה תחת הגנה כבדה וביצעו איגוף וכיבוש מלא של ווצ'אנג.
הונג יצר קשרים עם האויגורים ובני החווי המוסלמים והבטיח להם שבתמורה לכך שילחמו בצ'ינג הוא יעניק להם מדינה ריבונית בטורקסטן.
הבטחות אלו הביאו לעלייתו של מרד דונגאן במערב סין.
לוחמי הטאיפינג החלו בהתנהלות ברוטלית על כל אשר כבשו.
מי שלא הסכים עם דרשותיהם הדתיים נטבח.
כל החיילים של צבא שושלת צ'ינג אשר נתפסו הוצאו להורג באופן מיידי וכל המאנצ'ורים אשר נמצאו בדרכם פגשו גורל אכזר.
בשנת 1853 התקרבו לוחמי הטאיפינג אל נאנג'ינג (הבירה הדרומית), העיר אשר ישבה על גדות היאנגצה הייתה קריטית למעבר אספקה כגון תבואה אל הבירה בייג'ינג (הבירה הצפונית) דרך התעלה הגדולה של סין, כאשר נאנג'ינג נפלה היה זה רק עניין של זמן עד אשר ממשל הצ'ינג בבייג'ינג ייפול.
לוחמי טאיפינג הבעירו באש את הרובע המאנצ'ורי בפאתי העיר.
ב-10 במרץ, עם כיבוש העיר הכריז עליה הונג כבירה כפי שהייתה בתקופת שושלת מינג.
בנקודה זאת רוב דרום סין נפלה לידי הטאיפינג, אך מתקפת נגד של כוחות הצ'ינג אשר מקורה באזור גואנגג'ואו פגעה קשות בגדה הדרומית של המרידה.
עם לקיחת נאנג'ינג אלפי אירופאים נעו אל ממלכת טאיפינג לברר עם טענתם כי זוהי ממלכה של נוצרים היא אמיתית.
כאשר הגיעו אל טאיפינג הם פגשו באומה הנשלטת בידי הדרג הקיצוני ביותר, תחת חוקי ממשלו של הונג נאסר על אנשים לעשן, לשתות משקאות חריפים ואפילו לרקוד.
הונג דרש שיחסי מין יקוימו אך ורק לצורך הולדת ילדים כמו כן מגבר נדרש להיות נאמן לאישה אחת בלבד אך בעצמו הונג היה מוקף במספר נשים בארמונו בנאנג'ינג.
הוא נחשב כנאמן אך ורק לאשתו, לָאִי שֶׁיְּיַנְג, אשר ביחד איתה נולדו לו ארבעה בנים ובת אחת:
הוֹנְג טִיאָן-גוּיְפוּ, המלך השמיימי (יורש עצר)
מורו המיסיונרי לשעבר של הונג, יששכר ג'ק רוברט, מתוך תמיכה ואהדה למעשיו של תלמידו לשעבר, עבר לגור בנאנג'ינג לאחר כיבושה אך בתוך שנה עזב את מושבו לאחר שנחרד בפועלו הלא-נוצרי של הונג.
הנהגת טאיפינג הייתה מחולקת ל"מלכים" אשר כביכול היו כולם מקושרים עם אלוהים.
לאחר שפנג יושנג נהרג במהלך הצעדה על נאנג'ינג, יַאנְג שי-קְװַאן, מלך המזרח, הפך ליד ימינו של הונג שיוצ'ואן, בפועל מילא יאנג תפקיד המקביל לראש ממשלה.
תחת הנהגתו של יאנג ועינייו הצופות של הונג הוצא לפועל תהליך מודרניזציה במהרה אשר כלל בתוכו סלילת כבישים ומסילות ברזל, קביעת מיסים והפיכת המיליציות לכדי צבא סדיר.
יאנג הסדיר חוק לפיו גבר ואישה הם שווי ערך והעלים רכוש אישי.
בלונדון, כתב עת קרא לתמוך במרד טאיפינג וליישר קו עם הנוצרים הסינים, הפילוסוף הגרמני קרל מרקס תמך תחילה במרד אך מאוחר יותר טען כי המרד גרוע יותר מהעבדות של הדרג החברתי הנמוך ומצדה של ממשלת טאיפינג של יאנג והונג נעשה כל שביכולתם להשיג הוקרה מצידם של האירופאים.
יאנג תמך בהתערבות האירופאית וניסה לגייס אנשי עסקים בריטים, צרפתים ואמריקאים לתמוך בממשל טאיפינג במדינותיהם.
נכון לשנת 1855 השפעתו של יאנג גברה והיה כמעט שווה בסמכותו להונג.
הונג בתגובה הורה למלך המערב, װַאי צְ'אנְג-חְװֵי להרוג את יאנג וכמוהו את כל תומכיו.
מספטמבר 1855 לחודשיים שאחר כך כל תומכי יאנג, אזרחים, פקידים, חיילים ובני משפחתו של יאנג, כולם נטבחו.
בסיום הטבח הונג הוציא להורג את וואי בעצמו בשביל למנוע את עליית כוחו של האחרון, לערך 27,000 מאזרחי נאנג'ינג נטבחו.
מנקודה זאת והאלה ממשלו של הונג התבסס על נאמנות לו ורק לו ומערכת השוויון בין המעמדות התמוססה.
כעת הייתה ממלכת טאיפינג דיקטטורה טוטליטרית.
הונג ראה את האופיום כאחת הסיבות לנפילתה של סין לעומת האירופאים.
הוא הורה לחייליו להשמיד את כל האופיום אשר ימצאו, בתי עישון אופיום הועלו באש, חביות אופיום נשלחו לים ועוד.
סחר האופיום עם שושלת צ'ינג היה קריטי לאיזון הכלכלה של האימפריה הבריטית, אשר בתגובה לכמות המסחר האדירה שלה בתה מסין היה עליה למכור בחזרה את האופיום.
אי העברת ההטבות אשר סוכם עליהם לפי חוזה נאנג'ינג מהצד של שושלת צ'ינג פגע ביחס האירופאים והסינים.
בנקודה מסוימת נדמה היה למספר חיילים הנאמנים לצ'ינג שהוצבו על גדות ים סין הדרומי כי ראו באופק ספינה של מורדי טאיפינג, הכוחות הסינים תקפו את הספינה ורק אז התברר להם כי הייתה זאת ספינה בריטית.
התקרית הביאה להגברת ההתחממות ביחסים ותוך זמן קצר החלה מלחמת האופיום השנייה אשר במסגרתה פעלה האימפריה הבריטית ביחד עם הקיסרות הצרפתית השנייה בעוד האימפריה הרוסית סיפחה שטחים במנצ'וריה בעזרת לחץ גובר על ממשל הצ'ינג לחתום על חוזה אייגון.
באותו הזמן, נגד שלטון טאיפינג קמו "הצבאות החדשים", מיליציות אשר התנגדו לשלטון הצ'ינג כמעט כפי שהתנגדו לטאיפינג והונהגו בידי ראשי קהילות אזוריות.
מיליציות אלו היו הכוחות המוצלחים ביותר במאבק נגד טאיפינג שכן היו מרוכזים על מאבק באנשיו של הונג בשונה מהצ'ינג אשר התמודדו עם הטאיפינג בדרום, החווי במערב, האירופאים בפאתי בייג'ינג והנפאלים בטיבט.
בשנת 1861, זמן מה לאחר סיום מלחמת האופיום השנייה וחתימת הסכם בייג'ינג של 1860, כוחות טאיפינג יצאו במערכה לכבוש את שאנגחאי שהפכה לאחת הערים החשובות ביותר בסין לאחר מלחמת האופיום הראשונה עקב רמת הפיתוח המערבי שהייתה בתוכה.
הפלישה נהדפה ונכשלה אך גרמה לכאוס אזרחי בעיר אשר לבסוף שכנע את האירופאים והאמריקאים כי דבר מה צריך להיעשות בנוגע לכוחות הטאיפינג.
מומחים אירופאים החלו לאמן מגויסים לצבא הצ'ינג והעבירו כוחות משלהם נגד הטאיפינג.
בפרט, צ'ארלס גורדון מטעם האימפריה הבריטית הפך למפקד העיקרי במערכה בפאתי שאנגחאי ופגע קשות בקו האש של טאיפינג.
צבא צ'ינג, לאחר אימונו ולאחר מה אשר נעשה לכוחותיו בידי הברוטליות של לוחמי הטאיפינג, החל לטבוח בטאיפינג כפי שמעולם לא נעשה.
כל עיירה, עיר או כפר אשר הצ'ינג כבשו הפך אפר ועוברי אורח אירופאים בחזית של מרכז סין טענו כי היה מאבק זה נדמה לתיאור סוף העולם.
הצ'ינג טבחו בלוחמי הטאיפינג ולא נשארו חייבים אף לא לאזרחים.
בתוך שנתיים דרום-מרכז ודרום סין בערו באש, הצבאות החדשים, הצ'ינג וטאיפינג הפכו 600 ערים לאפר ובעוד תבואה נהרסה בצורה קריטית החלו מרידות אזרחים, מגפות ורעב גדול במסגרתו מיליונים נהרגו ורובם אזרחים.
כוחות הטאיפינג הגיעו בשיא התפשטות כוחם 70 קילומטרים מבייג'ינג, אך עם הזמן הגלגל החל להתהפך נגדם.
מלבד צ'ינג השושלת הקיסרית היחידה בסין שהצליחה להתגבר על מרד כה גדול בנקודה מאוחרת כל כך לפני הסוף היא שושלת טאנג במאבקה נגד מרד אן לושאן במהלך המאה ה-8.
בקיץ 1863 הגיעו כוחות הצ'ינג אל פאתי שערי נאנג'ינג והוטל מצור על העיר בעוד קווי האספקה שלה נחתכו.
במאי 1864 הבירה הייתה כמעט חסרת כל הגנה, מאוגפת ומכותרת לגמרי ותושביה גוועו ברעב.
ממשל צ'ינג הצליח ליצור כמות מספקת של תבואה שהובלה מסביב לנאנג'ינג בשביל למנוע רעב בבייג'ינג ובכך הם הצליחו לשרוד גם בלי השליטה בנאנג'ינג ובכלל התעלה הגדולה.
מאז הטבח בתומכי יאנג וההסדר החדש של הממשל הונג נעלם מעיני הציבור ועסקי הפוליטיקה.
הוא הותיר למפקדי הצבא את כיבוש סין ואלו כאמור כשלו במשימתם.
משנת 1862 כאשר מצבם של הטאיפינג החל מחמיר והאלה רבים מתומכיו ואף המלכים בממשלו קראו להונג לעזוב את הבירה נאנג'ינג ולסגת בשביל לאגד מחדש את הכוחות להמשך המאבק, לכולם ענה הונג אותו הדבר:
כל צל אנושיות בדרג טאיפינג נעלם בשנת 1861, כאשר במהלך המצור על העיר אן-שינג שהייתה תחת שלטון טאיפינג הביא לפשעים נגד האנושות.
למשמע דבריו של הונג נותרו הנאמנים לו בבירה ולא נסוגו גם כאשר גוועו ברעב, דבר אשר בעזרתו הביעו את נאמנותם לשלטונו.
לבסוף במאי 1864 הסכים הונג לעזוב את ארמונו ולהתאגד מחדש מאוחר יותר.
הונג קרא לאנשיו לאסוף מן לאכילה כפי שקרה לעם ישראל בסיני.
תומכי הונג מצאו עשב ופטריות שגדלו בטבע.
סיבת מותו של הונג לא ידועה לגמרי.
יש המעריכים כי מת מחולי, יש הטוענים כי ביצע התאבדות אך מקובל לחשוב כי הפטריות אשר אכל היו רעילות והוא מת מאכילתם בתוך זמן קצר.
במותו של הונג הכתר עבר לבנו הבכור בן ה-14 הוֹנְג טִיאָן-גוּיְפוּ ושלושה ימים של הקרב על נאנג'ינג השיבו את העיר לידי כוחות הצ'ינג בעוד הביאו למותם של מעל 100,000 איש.
המאבק בשרידי טאיפינג המשיך מאוחר יותר עד 1866 והמרד המוסלמי אשר תמך בהצתתו נמשך כמעט עד סוף שנות השבעים של המאה ה-19. קברו של הונג הוצא מארמונו ונורה לכדור מתותח בסיום המאבק.
בסך הכל, מרד טאיפינג הביא למותם של לערך 36,000,000 איש.
היחלשות שושלת צ'ינג עקב המרד הייתה קריטית להפסדים שבאו על הצ'ינג בהמשך המאה, בהם מלחמת סין–צרפת, מלחמת סין–יפן הראשונה, מרד הבוקסרים ולבסוף התקוממות ווצ'אנג בשנת 1911, שהפכה לתוך מהפכת שינהאי שהפילה סופית את הממשל הקיסרי בסין והשליטה ממשל רפובליקני.
מאוחר יותר, מלחמת האזרחים הסינית הביאה לנפילת המפלגה הלאומית (קוומינטנג), נסיגתה לאי טאיוואן ועלייתה של הרפובליקה העממית של סין תחת המפלגה הקומוניסטית.
מנהיג המפלגה, מאו דזה-דונג, נודע באהדתו לפועלו של הונג וטען כי פעמים רבות פעל לחקות אותו.
הונגצ'י CA72 היא מכונית סלון מתוצרת יצרנית הרכב הונגצ'י (בסינית: 红旗), אשר יוצרה בין השנים 1965–1959 בסין
ה-"הונגצ'י CA72" הייתה מכונית השרד הרשמית של מוסדות המדינה ובכירי המפלגה הקומוניסטית של סין.
דגם "הונגצ'י CA72" פותח בעקבות הצהרתו של יושב ראש המועצה המרכזית של המפלגה הקומוניסטית הסינית מאו דזה-דונג שהביע את רצונו בשנת 1955, בקונגרס ה-המפלגה הקומוניסטית של סין, להחליף לימוזינות סובייטיות שנוסעות במכונית מייצור לאומי
דגם "הונגצ'י CA72" התבסס על גרסת "קרייזלר אימפריאל C69" של יצרנית הרכב האמריקאית קרייזלר.
האב-טיפוס הראשון שהוצג באוגוסט 1958 במידות ובמבנים הטכניים הבסיסיים כבר תאם למודל הייצור המאוחר יותר.
אולם באזור הגוף היו הבדלים משמעותיים.
לאב-טיפוס היה פס כרום רחב בצידי המכונית.
מעל הגלגלים האחוריים היה כניסת אוויר גדולה, שגם קצהו היה מצופה כרום.
הגריל בצורת מניפה היה צר מאוד בתחתיתו ונפתח הרחק.
אלמנטים אלה היוו את גרסת הייצור.
בששת החודשים שלאחר מכן נוצרו שישה אבות טיפוס אחרים, כולל שתי יחידות עם ארבע דלתות, שכולם נבדלים זה מזה בפרטים ומגרסת הייצור המאוחרת יותר.
בשנת 1959 החל ייצור המוני של הדגם "הונגצ'י CA72" אשר שופר טכנית לאורך השנים בפרטים.
הדבר השפיע בין היתר על הבלמים שהיו חלשים מדי ברכבים הראשונים.
הונגריה העות'מאנית (בהונגרית: Török hódoltság) מתארת את ההיסטוריה של הונגריה הדרומית והמרכזית של ימי הביניים שנכבשה ונשלטה על ידי האימפריה העות'מאנית בין השנים 1541–1699. השלטון העות'מאני כיסה בעיקר את שטחי הדרום של ממלכת הונגריה בימי הביניים, כלומר כמעט כל האזור של המישור ההונגרי הגדול (למעט החלקים הצפון-מזרחיים) ודרום טרנסדנוביה.
מיד לאחר עלייתו לשלטון של סולימאן הראשון ב-1520, הוא החל במערכה אשר מטרתה הייתה כיבוש סופי של הונגריה.
ב-1521 ניצב הצבא העות'מאני מול חומות בלגרד, אך הפעם מול 700 חיילים בלבד.
תוך חודשיים הטורקים פרצו את החומות והונגריה הייתה חשופה לפלישה.
לאחר המצור הונגריה קיבלה מנוחה כאשר הסולטן הפנה את תשומת ליבו לכיבוש האי רודוס, אך בשלב זה שום דבר לא יכול היה להציל את ההונגרים מעצמם.
המגאנטים סירבו לשתף פעולה עם המלך והאיכרים אשר עדיין ניקו את פצעיהם מכישלונה של מלחמת האיכרים בראשות גיירג' דוז'ה סירבו לשתף פעולה עם המגאנטים: נפילתה של הונגריה נהפכה לשאלה של זמן.
אך הפעם המטרה הייתה ברורה: כיבוש מוחלט של הונגריה.
לאחר כיבוש בלגרד קוו ההגנה הטבעי שהיווה הסאווה הפסיק להתקיים, מה שהובילה לקריסה מהירה של קו הגבול.
הטירות פטרוברדין, אילוק ואושייק נפלו במהירות מסחררת והצבא הטורקי הספיק לחצות את הדראווה.
בזמן שהצבא העותמאני כבש את דרום הממלכה, הצבא ההונגרי ריכז את צבאו בעיירה טולנה, כ-144 קילומטר דרומה מבודה.
בסופו של דבר, הצבא ההונגרי הגיע לחזית בסוף אוגוסט כאשר הקרב האחרון התרחש בסמוך לעיירה מוהאץ'.
צבא האבירים הונגרי לא השתווה בגודלו ובאיכותו לצבא הטורקי העצום אשר השתמש בנשק חם איכותי.
למרות ניסיונו הנואש של לאיוש השני, מלך בוהמיה והונגריה, קרב מוהאץ' הסתיים בקטסטרופה, כאשר בין 20,000-24,000 מתוך 25,000 החיליים ההונגרים מתו בקרב או הוצאו להורג.
אך האסון הגדול אירע אחריו.
כאשר הובן שההונגרים הובסו, המלך לאיוש נס מהקרב, אך סוסו השליח אותו לנקיק, שריונו הכבד מנע ממנו לקום והוא טבע למוות.
מותו של לאיוש היה לאסון הגדול ביותר שידעה הממלכה, בית יגלו ההונגרי נכחד וללא התנגדות משמעותית, הצבא העות'מאני כבש את הבירה בודה, מה שסימל את סופה של ממלכת הונגריה.
מאחר שללאיוש לא היו ילדים, נבחר גיסו פרדיננד, ארכידוכס אוסטריה למלך בוהמיה, אולם בהונגריה פרצה מחלוקת בין בית הבסבורג לבין בית זאפויה, שבראשו עמד יאנוש הראשון זאפויה, נסיך טרנסילבניה.
במרוצת השנים, בעקבות פעולותיו של פרדיננד, עברו בוהמיה וגם הונגריה המערבית והצפונית תחת השם "ממלכת הונגריה" לרשות בית הבסבורג.
בשנת 1538 בהסכם נגיוואראד סוכם שיאנוש יישאר כמלך הונגריה, בעוד שפרדיננד ימונה כיורשו.
הסכם נגיוואראד נמשך שנתיים בלבד, עד שבנו של יאנוש הראשון נולד בשנת 1540, תשעה ימים בלבד לפני מותו של יאנוש הראשון.
התינוק יאנוש ז'יגמונד זאפויה הוכתר על ידי האצילים ההונגריים מספר שבועות לאחר מכן.
במשך רוב תקופת שלטונו של יאנוש השני נשלטה מזרח הונגריה על ידי אמו, איזבלה, עם הבישוף גיירג' מרטינוצי כעוצר.
הם נתמכו על ידי הסולטן סולימאן, שהכיר כיאנוש השני כמלך וסאל שלו.
בשנת 1541 פלש פרדיננד לאכוף את תביעתו.
מרטינוצי קרא לסולימאן, שגירש את פרדיננד, אך נטל את רוב מרכז הונגריה תחת שלטון עות'מאני ישיר כאיילט בודין.
החלק המזרחי של המישור ההונגרי נשאר תחת שלטון זאפויה; לאחר 1571 הוא נודע בשם פרטיום.
בשנת 1547, הגיעו הצדדים להסכם לפיו תחולק הארץ לשלושה חלקים:
"הונגריה המלכותית" (תחת שלטון בית הבסבורג) – סלובקיה של היום, מערבה של קרואטיה וצפון מזרח הונגריה של ימינו נותרו בידי הקיסר מבית הבסבורג, אשר הוסיף לתאריו את הכינוי "מלך הונגריה".
"הערבה ההונגרית הגדולה" – האזור המהווה בימינו את מרכז הונגריה, לרבות הערים בודה ופשט (המהוות את בודפשט של ימינו) ניתנו לעות'מאנים.
"נסיכות טרנסילבניה" – הייתה לנסיכות הונגרית עצמאית למחצה, אך למעשה מדינה וסאלית של האימפריה העות'מאנית.
הנסיכות הורכבה מהשטחים הנותרים שלא נכבשו על ידי האוסטרים ולא על ידי העות'מאנים והיא נשלטה על ידי משפחת זאפויה.
הנסיכות הייתה בעצם ממשלת בובות של האימפריה העות'מאנית.
בעוד שבחבלי הארץ שנותרו תחת השלטון הטורקי חל קיפאון חברתי ומדיני, כאשר השלטון העות'מאני התעניין יותר בגביית מיסים על מנת לממן את מסעותיו הצבאיים, ופחות בענייניהם הפנימיים של נתיניו, בטרנסילבניה העצמאית למחצה ובהונגריה שתחת שלטון בית הבסבורג חלו שינויים חברתיים ודתיים נרחבים.
הייתה זו עמדתו של השלטון העות'מאני כי יינתן לנתיניו חופש דת, אך לעומת זאת עם חדירתה של הרפורמציה להונגריה, וקבלתה הנרחבת, הגיעו אנשי הדת החדשה לסכסוכים עם בית הבסבורג, אשר דגל בנצרות הקתולית.
ככלל, לא הותיר הכיבוש העות'מאני של הונגריה חותם של ממש על תושבי הארץ.
תחת העות'מאנים הלכה הארץ וחרבה והתרוקנה מיושביה.
כיום נותרו מספר מילים טורקיות בשפה ההונגרית (אם כי זו הושפעה מן הטורקית עוד מימי המדיארים), מספר מבנים עות'מאנים נותרו על עומדם (במיוחד מרחצאות, שהן אחת התרומות העות'מאניות בנות הקיימא לתרבות ההונגרית של ימינו) וכן הושפע הבישול ההונגרי ממסורת הבישול העות'מאנית.
מספר חיילי חיל המצב העות'מאני שהיו מוצבים בהונגריה העות'מאנית השתנה, אך במהלך תקופת השיא באמצע המאה ה-16 הוא מנה בין 20,000 ל-22,000 איש.
ככוח כיבוש למדינה בסדר גודל של הונגריה, אפילו מוגבל לאזורים מרכזיים הייתה זו נוכחות צבאית בעלת פרופיל נמוך למדי בחלק ניכר מהמדינה וחלק גדול ממנה היה מרוכז בכמה מבצרים מרכזיים.
בהונגריה ההבסבורגית נמשכו לאורך התקופה התנגשויות בין ההונגרים לבין שליטיהם האוסטרים.
ב-1678 הנהיג האציל אימרה טקיי (1656 – 1705) התקוממות נגד שלטון הבסבורג, כשהוא נתמך על ידי מלך צרפת לואי הארבעה עשר ועל ידי הסולטאן העות'מאני מהמט הרביעי.
ב-1680 הסכים לאופולד הראשון, קיסר האימפריה הרומית הקדושה להחזיר להונגרים את החירות הדתית והמדינית, אך לא היה בכך די לטקיי, והוא חבר אל הסולטאן, שהכריז על טקיי כ"מלך הונגריה העליונה".
בהשראת מרידתו של טקיי ערך הסולטאן מסע אל וינה, אך הובס ב-1683 על ידי צבאם המאוחד של האוסטרים והפולנים בקרב וינה.
תבוסת הסולטאן הביאה להתמוטטות כללית, הן של שלטון העות'מאנים בהונגריה והן של מלכותו של טקיי.
ב-1686 כבשו האוסטרים את העיר בודה.
ב-1691 נכבשה טרנסילבניה מידי טקיי והוא נאלץ לבלות את שארית ימיו באיסטנבול.
בשנים שלאחר מכן שבה הארץ כולה לידי בית הבסבורג, פרט לעיר טמשוואר.
הסכם קרלוביץ ב-1699 נתן תוקף לשינויים טריטוריאליים אלו, וב-1718 נכבשה הטריטוריה ההונגרית האחרונה בטמשוואר.
העיר ברטיסלאבה הפכה לבירה החדשה, ומושב הדיאט ההונגרי, אשר הכריז ב-1687 על בית הבסבורג כמלכי הונגריה כולה.
הונגריה העות'מאנית התפרסה על 91,250 קמ"ר.
הטריטוריה חולקה לאיילטים (מחוזות), אשר חולקו עוד לסנג'קים, כאשר הפקיד העות'מאני הבכיר ביותר היה הפאשא של בודין.
בתחילה, שטחים בשליטת העות'מאנים בהונגריה של ימינו היו חלק מאיילט בודין.
מאוחר יותר, איילטים חדשים הוקמו: איילט טמשוואר, איילט סיגטבר, איילט קניז'ה, איילט אגר, ואיילט ואראט.
הפאשות והביים היו אחראים על הממשל, השיפוט וההגנה.
האינטרס היחיד של העות'מאנים היה להבטיח את אחיזתם בשטח.
השער הנשגב (השליטים העות'מאניים) הפכו לבעלים של האדמה היחידה וניהלו כ-20 אחוזים מהקרקע לטובתם, וחילקו את השאר בין חיילים ועובדי מדינה.
השליטים העות'מאנים התעניינו בעיקר לסחוט כמה שיותר עושר מהקרקע.
חשיבות מרכזית לשער הנשגב הייתה גביית המיסים.
בשל המיסוי הכבד, רוב האצולה וחלק גדול מהתושבים היגרו לחלק ההבסבורגי של הונגריה ("הונגריה המלכותית").
מלחמות, לקיחת עבדים והגירה של אצילים שאיבדו את אדמתם גרמו להרס הכפרים.
עם זאת, העות'מאנים נהגו בסובלנות דתית יחסית ואפשרו לקהילות האתניות השונות שחיו בתוך האימפריה אוטונומיה משמעותית בעניינים פנימיים.
הונגריה נגד אל סלוודור היה המשחק השני ששוחק בבית 3 של שלב הבתים הראשון במונדיאל 1982. המשחק נערך באצטדיון מנואל מרטינס ולרו בעיר אלש, שבספרד ב-15 ביוני בין נבחרות הכדורגל של הונגריה ואל סלוודור.
הונגריה ניצחה במשחק 10–1, ורשמה את התוצאה הגדולה ביותר בתולדות גביע העולם בכדורגל לגברים.
המחליף ההונגרי לאסלו קיש הבקיע שלושער, השלושער היחיד שהובקע במונדיאל על ידי מחליף עד היום, והמהיר ביותר אי פעם במונדיאל, בטווח של שבע דקות בלבד.
נבחרת הונגריה הגיעה בשיאה לגמר מונדיאל 1938 ו-1954. ההעפלה של אל סלוודור למונדיאל נעשתה כשהמדינה הייתה בעיצומה של מלחמת האזרחים באל סלוודור.
ההכנה של אל סלוודורים למונדיאל הושפעה כתוצאה מהמלחמה.
הם התקשו לשחק משחקי הכנה וידידות ואימונים הופסקו לעיתים קרובות.
על פי הדוח הטכני של המונדיאל:"לאל סלוודור הייתה תוכנית הכנה טובה מאוד לטורניר המונדיאל, בעיקר עם דגש על סיבולת, מהירות וכוח.
התוכנית הייתה מאוד מעניינת, אבל כפי שקרה, הנסיבות הפוליטיות המיוחדות באל סלווד מנעו את ביצוע השלב האחרון בצורה מרוכזת כפי שהייתה רוצה בעצם."נבחרת אל סלוודור שלחה סגל של 20 איש בלבד (בניגוד לסגל של 22) מסיבות כלכליות למיניהן.